दरसअल मामला कुछ यूं है कि मार्च 2016 में जिले के आदमपुर थाना क्षेत्र के कोनिया मस्जिद में कब्जे को लेकर विवाद हो गया था। जिसमें दो पक्षकार बरेलवी और देवबंदी इस मस्‍जिद पर अपना अपना हक जताते चले आ रहे हैं। इस मामले में करवाई करते हुए पिछले साल मार्च में कुर्क की तो मस्जिद विवाद का मुकदमा सिटी मजिस्ट्रेट विश्राम की न्‍यायालय में चलना शुरू हुआ। बरेलवी और देवबंदी दो पक्षकारों के बीच चल रहे इस मुकदमे में एक पक्षीय फैसल सुनाने के लिए ही एडीएम विश्राम पर दबाव बनाने की कवायद शुरू हुई और पाक से उनके मोबाइल फोन पर धमकियां दी जाने लगी। इस मामले में हालांकि कोई अधिकारी मीडिया से बात करने को तैयार तो नहीं है लेकिन सूत्रों की माने तो इस अधिकारी को कई बार पाकिस्‍तान के नंबर से कॉल आई है, जिसमें कॉलर ने एकपक्षीय फैसला सुनाने का दबाव बनाया है। यहां तक कि देर रात दो-तीन बजे भी दबाव बनाने के लिए कॉल की गई है। इस मामले पर सिटी मजिस्ट्रेट ने तहरीर दी है और एसओ आदमपुर ने मुकदमा भी दर्ज किया है। फिलहाल पूरे मामले की जांच शुरू हो चुकी है।